राज्य में आदिवासी क्षेत्र में लेम्प्स को ग्रामीण आर्थिक गतिविधियों के प्रमुख केन्द्र के रुप में विकसित किया जा रहा है। मुख्यमंत्री श्रीमती वसुंधरा राजे ने उदयपुर संभाग के सरकार आपके द्वार के दौरान टामटिया लेम्प्स की गतिविधियों के अवलोकन के बाद संभाग की 30 लेम्प्स को आर्थिक गतिविधियों के केन्द्र के रुप में विकसित करने के निर्देश दिए थे। इसके साथ ही सभी लेम्प्स को भामाशाह योजना के क्रियान्वयन के लिए बीजनस कोरेसपोंडेट बनाने के निर्देश दिए थे।